Tila heikkeni neljän vuorokauden aikana niin, että poika joutui lopulta konttaamaan asunnossa liikkuakseen.

15-vuotias poika kuoli kotonaan influenssaviruksen aiheuttamaan aivosairauteen Jyväskylässä vuonna 2016.

Pojan äitiä ja isäpuolta syytetään nyt Keski-Suomen käräjäoikeudessa heitteillepanosta ja kuolemantuottamuksesta. Syyttäjän mukaan he eivät vieneet poikaa lääkäriin, vaikka tämän tila heikentyi.

Haasteen mukaan poika oli oksennellut ja hänelle oli noussut korkea kuume 22.1.2016. Tila heikkeni neljän vuorokauden aikana niin, että poika joutui lopulta konttaamaan asunnossa liikkuakseen.

Lopulta poika kuoli makuuhuoneeseensa johtaneeseen portaikkoon, johon hän oli jäänyt makaamaan 24.–25.1.2016 välisenä yönä. Hänet löydettiin aamulla elottomana. Vainajan kädestä oli haastehakemuksen mukaan löytynyt puhelin.

Poika kärsi influenssaviruksen aiheuttamasta aivosairaudesta.

Syyttäjä vaatii äidille ja isäpuolelle ehdollista rangaistusta.